Die draak se laaste asem | Chanette Paul se Blog
Die draak se laaste asem
By Chanette Paul 12 Kommentare
Vroeg in Maart het ek verslag gedoen oor hoe my “jaar van die draak” weggespring het. (https://chanettepaul.wordpress.com/2012/03/09/2012-die-jaar-van-die-draak-die-eerste-tien-weke/)
Min het ek toe geweet dat daardie draak se asem die heeltyd in my nek gaan bly blaas en die kanse is goed dat dit gaan aanhou blaas tot die Sjinese jaar op 9 Februarie 2013 eindig. Ek weet nie wat om van die “Jaar van die slang” wat op 10 Februarie 2013 begin te verwag nie. Ek hoop dit gaan rustiger.
Agterna beskou was dit ŉ woeste, maar goeie jaar. My blog het gely onder al die druk en die lang rukke wat ek dikwels van die huis af weg was, maar daar was baie hoogtepunte. Die verskyning van drie boeke, naamlik die Maanschijnbaai-tweeluik en Labirint, was natuurlik geweldig opwindend en so ook die wavrag bekendstellings wat daarmee saamgegaan het. Daar was egter ook ander lekkertes waaroor ek nie altyd tyd gehad het om te berig nie.
Omdat ek bietjie flou is, het ek net ‘n klein galery gemaak van ŉ paar van hierdie lekkertes wat die afgelope jaar vir my opgelewer het.
Baie dankie vir almal se ondersteuning – hier op die blog, op Facebook, per e-pos en almal wat van die bekendstellingsgeleenthede bygewoon het.
Mag julle ŉ wonderlike feesgety beleef en genoeg krag kry vir ŉ baie voorspoedige nuwe jaar!
Dis mos hoe paella moet lyk! Franskraal.
Op die verhoog – Woordfees – Waarom misdaad
Gespreksgenote by Waarom Misdaad – Woordfees
Sowat 40 manuskripte gelees en die verslae gedoen.
Een van ‘n paar riviervaarte op die River Rat saam met vriende.
In die middel van Julie op ‘n snerpend koue dag die Penguin Plunge gedoen ten bate van ons sopkombuis.
Wonderlike 11 dae saam met ‘n vriendin in Namibië geniet.
Bo op die Waterberge, Namibië. Het nie geweet ek kan nog klim nie!
Struisbaaihawe – Op Blom se versjaarsdag.
Die rivier is in vloed en die mond het vir die eerste keer in 2 jaar natuurlik oopgespoel.
‘n Vriendin se 50e – die een wat my spanningsromans nagaan vir polisiesake.
By Graffiti met hulle 5e verjaardag.
Graffiti – saam met Sophia Kapp
Woes kompetisie – ek het die eerste prys vir die kortverhaalafdeling aan Johann Boshoff oorhandig.
‘n Pienk Cadillac vir my verjaardag op Jacobsbaai.
Die volgende dag op Darling by Evita se Boerrasic Park
Die Kaapse pienk paartie
By die pienk Cadillac waarin ek aangery is!
In gesprek met Riana Scheepers by Protea Boekwinkel in Stellenbosch
Ek en Riana afgeneem deur Jan van Tonder
Prentjie op die gesig by Moyo – Fonteine
‘n Natterige Pretville
In Pretville se teater saam met Bernette Bergenthuin en Sam Buitendach wat vir ons gefasiliteer het.
Raai wat vang ek nog by die suidste punt aan behalwe skryf.
Saterdagaand amper die rivierfee op die oewer betrap.
12 Responses to “Die draak se laaste asem”
1 Susan Steenkamp
Desember 17, 2012 om 5:09 nm
Chanette, Ek het nou al die hele reeks van die Davel susters gelees, so ook Springgety en Boheem. Die ander drie het ek ook, maar Labirint het my gelok om dit eers te lees. Amper klaar en is nuuskierig om die moordenaar se identiteit te sien. Jou boeke is net ongelooflik en dit lees so lekker!!! Ek kan die boeke nie neersit nie. Ek lees tot in die voertuie as my man bestuur. Bie dankie en voorspoed vir nuwe boeke en geseënde Kersfees. Susan Steenkamp in die Vrystaat.
2 Chanette Paul
Desember 17, 2012 om 5:13 nm
Ai, dis heerlik om te hoor jy geniet my boeke, Susan! Ek hoop die ander lees net so lekker. Mooiste wense vir jou en jou mense ook in die feesseisoen.
3 Bets Smith
Desember 17, 2012 om 5:38 nm
Jaar van die draak lyk of dit kleurvol en voorspoedig was. Hoe jy boonop 40 manuskripte ingepas het, weet net jy. Jaar van die SLANG? Dit voorspel mos hoeka nog moorde eerder as romanse. Ek hoop dit gaan nog ‘n heerlike jaar vir jou wees.
4 Chanette Paul
Desember 17, 2012 om 11:54 nm
Dankie, Bets! Hoop dis vir jou ook ‘n heerlike jaar. Ja, kleurvol was dit gewis, maar die oorheersende kleur hier na die einde toe, was beslis pienk! Die 40 manuskripte klink dalk baie, maar vorige jare was dit nader aan 80 per jaar – verlede jaar 79 om presies te wees. Ek was dus ‘n bietjie laks, maar daar was my eie stories wat moes klaarkom. Slang …. moorde…. klink reg vir my. 😉
5 Bets Smith
Desember 20, 2012 om 5:58 vm
Ietswat laat onthou ek toe die storie van die slang wat sy stertjie insluk – die Neverending story se tema – en besef dit kan dalk ook lorries vol non-stop stories beteken vir 2013. Miskien moet ek begin uitsien na die jaar en net ophou knies oor ek nog nie kan ophou skoolhou nie!
6 Chanette Paul
Desember 20, 2012 om 6:37 vm
Ek verstaan jou frustrasie met die skoolhouery alte goed, Bets. Ek voel weer so oor die manuskripontwikkeling, maar ongelukkig moet rekeninge betaal kom! Aan die anderkant is ek maar net te dankbaar dat ek ‘n werk het wat my genoeg tyd gee om te skryf en boonop ook stories behels – dus kan ek nie te veel kla nie.
Ouroboros, die slang wat sy eie stert eet, is ‘n baie interessante simbool. Op sigself kan dit ‘n storie inspireer!
7 Bernice Barnard
Desember 18, 2012 om 8:31 vm
Hallo Chanette, ek het nou jou eerste boek in die Gys Niemand reeks gelees, Springgety. Dit was ‘n great boek en ek het so baie by Maja geleer. Ek gaan ook begin om briewe vir my pleegsorg kind te skryf sodat hy eendag weet waarom ek hom uit al die ander kinders gekies het. Ek kan nie wag om met Fortuin te begin nie….
8 Chanette Paul
Desember 20, 2012 om 6:20 vm
Ek hoop jy geniet die res van die reeks ook, Bernice! Sommige lesers was nie baie gemaklik met die temas in Fortuin en Meetsnoer nie, terwyl ander weer juis die twee uitsonder as hulle gunstelinge. Ek hoor graag wat jy van Fortuin dink. Lekker lees!
Desember 19, 2012 om 5:22 nm
Ek kon seker dink dat die Rivierboot in Labirint regtig bestaan? Het die boek baie geniet!
10 Chanette Paul
Desember 20, 2012 om 6:24 vm
Hallo Engela. Ek hoop nie jy gee om dat ek ‘n deel van jou kommentaar weggelaat het nie, maar dit het net so ‘n bietjie te veel verklap aan lesers wat nog nie die boek gelees het nie. Ek is baie bly jy het die boek geniet!
Desember 26, 2012 om 6:50 nm
Ek het hierdie jaar die Chinese se vierding van hul nuwe jaar in Johannesburg bygewoon en met die loslaat van daardie lanterintjies het ek nogals gehoop vir ‘n stil en rustige jaar. Maar dit klink vir my 2012 was vir almal ‘n dol jaar. Ek hoop dat 2013 ‘n wonderlike jaar sal wees. Vol hoop, baie liefde en tonne geluk en armsvol Jesus Blessings.
En ek hoop vir nog baie stories soos Labirint. En die stories van Sue, Nan en die res. Nog stories soos daai gaan my 2013 behoorlik opkikker.
12 Chanette Paul
Mei 4, 2013 om 3:37 nm
Jinne, Biate, ek kan nie glo ek sien nou eers jou kommentaar hier nie! Dit moes ‘n wonderlike gesig gewees het om die lanterntjies te sien opstyg. En baie dankie vir die mooi wense. Die volgende boek is in sig. Siende blind verskyn in Julie.
« Stem en wen – 10 000 rand kan joune wees
So ŉ blivetse storie! »
Sluit aan by 168 ander intekenaars
Suider-Afrikaanse VVV-bulletin: Jojo Richter
Nuusbrief – Maart 2018
Sacrificed in the USA – A dream come true.